Inge Bartnes

Inge Bartnes (født 1970) er en norsk politiker (Sp) og kommunikasjonsdirektør.

Han vokste opp på slektsgården Øvre Bartnes i Beitstad, i en politisk interessert familie. Han er sønn av ordfører og fylkesordfører Erik Bartnes og hustru Liv Astrid Kyseth, bror av statssekretær Lars Erik Bartnes og sønnesønn av stortingsrepresentant Inge Einarsen Bartnes.

Bartnes var medlem av Senterungdommens sentralstyre 1990–1996 og leder 1994–1996, politisk rådgiver for statsrådene Ragnhild Queseth Haarstad og Odd Roger Enoksen i Kommunal- og regionaldepartementet 1998–2000 samt statssekretær under statsråd Åslaug Haga i samme departement 2005–2007.

Bartnes var direktør i PR-byrået Burson-Marsteller 2000–2004. Siden 2004 har han vært kommunikasjonsdirektør i Nord-Trøndelag Elektrisitetsverk (NTE) i Steinkjer.

Han har hovedfag i statsvitenskap fra Universitetet i Oslo.

 Referanser 

 Eksterne lenker 


Kategori:Statssekretærer fra Sp
Kategori:Politiske rådgivere fra Sp
Kategori:Senterungdommens ledelse
Kategori:Vararepresentanter til Stortinget
Kategori:Norske kommunikasjonsfolk
Kategori:Personer fra Steinkjer kommune